CELEX: 32012D0077
Language: mt
Date: 2012-02-09 00:00:00
Title: 2012/77/UE: Deċiżjoni tal-Kummissjoni tad- 9 ta’ Frar 2012 dwar in-nuqqas ta’ inklużjoni tal-flufenossuron għall-prodotti tat-tip 18 fl-Anness I, IA jew IB għad-Direttiva tal-Parlament Ewropew u tal-Kunsill 98/8/KE dwar it-tqegħid fis-suq tal-prodotti bijoċidali (notifikata bid-dokument numru C(2012) 621)  Test b’relevanza għaż-ŻEE

11.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 38/47
            
         DEĊIŻJONI TAL-KUMMISSJONI
   tad-9 ta’ Frar 2012
   dwar in-nuqqas ta’ inklużjoni tal-flufenossuron għall-prodotti tat-tip 18 fl-Anness I, IA jew IB għad-Direttiva tal-Parlament Ewropew u tal-Kunsill 98/8/KE dwar it-tqegħid fis-suq tal-prodotti bijoċidali
   (notifikata bid-dokument numru C(2012) 621)
   (Test b’relevanza għaż-ŻEE)
   (2012/77/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid fis-suq tal-prodotti bijoċidali (1), u b’mod partikolari t-tieni subparagrafu tal-Artikolu 16(2) tagħha,
   Billi:
   
               (1)
            
            
               Ir-Regolament tal-Kummissjoni (KE) Nru 1451/2007 tal-4 ta’ Diċembru 2007 dwar it-tieni fażi tal-programm ta’ ħidma ta’ 10 snin imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill rigward it-tqegħid fis-suq ta’ prodotti bijoċidali (2) jistabbilixxi lista ta’ sustanzi attivi li għandhom jiġu vvalutati, bil-għan li possibbilment jiġu inklużi fl-Anness I, IA jew IB għad-Direttiva 98/8/KE. Dik il-lista tinkludi l-flufenossuron.
            
         
               (2)
            
            
               Skont ir-Regolament (KE) Nru 1451/2007, il-flufenossuron (CAS Nru 101463-69-8; KE Nru 417-680-3) ġie evalwat skont l-Artikolu 11(2) għad-Direttiva 98/8/KE għall-użu fi prodotti tat-tip 18, insettiċidi, akariċidi u prodotti għall-kontroll ta’ artropodi oħra, kif definiti fl-Anness V għal dik id-Direttiva.
            
         
               (3)
            
            
               Franza nħatret bħala l-Istat Membru Rapporteur u ressqet ir-rapport tal-awtorità kompetenti, flimkien ma’ rakkomandazzjoni, lill-Kummissjoni fis-17 ta’ Marzu 2009 skont l-Artikolu 14(4) u (6) tar-Regolament (KE) Nru 1451/2007.
            
         
               (4)
            
            
               Ir-rapport tal-awtorità kompetenti ġie analizzat mill-Istati Membri u mill-Kummissjoni. Skont l-Artikolu 15(4) tar-Regolament (KE) Nru 1451/2007, ir-riżultati tal-analiżi ġew inkorporati, fi ħdan il-Kumitat Permanenti dwar il-Prodotti Bijoċidali fit-22 ta Settembru 2011, f’rapport ta’ valutazzjoni.
            
         
               (5)
            
            
               Il-valutazzjoni tar-riskji għall-partijiet ambjentali ta’ tħassib, li saru bl-użu ta’ approċċ realistiku, urew effetti mhux aċċettabbli għall-partijiet akkwatiċi. Barra minn hekk, il-karatteristiċi tal-flufenossuron jagħmluh persistenti, suxxettibbli għall-bijoakkumulazzjoni u tossiku, kif ukoll persistenti ħafna u suxxettibbli ħafna għall-bijoakkumulazzjoni, b’konformità mal-kriterji stabbiliti fl-Anness XIII għar-Regolament (KE) Nru 1907/2006 tal-Parlament Ewropew u tal-Kunsill (3). Għalhekk, mhuwiex xieraq li l-flufenossuron jiddaħħal għall-użu fil-prodotti tat-tip 18 fl-Anness I, IA jew IB għad-Direttiva 98/8/KE.
            
         
               (6)
            
            
               Id-data li minnha l-prodotti bijoċidali tal-prodotti tat-tip 18 li fihom il-flufenossuron ma għandhomx jibqgħu jitqiegħdu fis-suq għandha tkun raġjonevoli skont ir-riżultat tal-valutazzjoni tar-riskju kif ukoll id-data tad-dħul fis-seħħ ta’ din id-Deċiżjoni.
            
         
               (7)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Prodotti Bijoċidali,
            
         ADOTTAT DIN ID-DEĊIŻJONI:
   Artikolu 1
   Il-flufenossuron (CAS Nru 101463-69-8; KE Nru 417-680-3) ma għandux jiddaħħal fl-Anness I, IA jew IB għad-Direttiva 98/8/KE għall-prodotti tat-tip 18.
   Artikolu 2
   Għall-finijiet tal-Artikolu 4(2) tar-Regolament (KE) Nru 1451/2007, prodotti bijoċidali tal-prodott tat-tip 18 li fihom il-flufenossuron ma għandhomx jibqgħu jitqiegħdu fis-suq b’effett mill-1 ta’ Awwissu 2012.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, id-9 ta’ Frar 2012.
      
         
            Għall-Kummissjoni
         
         Janez POTOČNIK
         
            Membru tal-Kummissjoni
         
      
   
   
      (1)  ĠU L 123, 24.4.1998, p. 1.
   
      (2)  ĠU L 325, 11.12.2007, p. 3.
   
      (3)  ĠU L 396, 30.12.2006, p. 1.